โบรกฯ เล็ง 5 หุ้นร้อน ติด Cash Balance เริ่ม 6 พ.ค.นี้
โบรกฯ เล็ง CEI,NUSA,NUSA-W1,NUSA-W2,SAMART-W ติด Cash Balance เริ่ม 6 พ.ค.นี้
30 เม.ย. 2558

ผู้สื่อข่าวรายงานว่า นักวิเคราะห์หลักทรัพย์ บล.ฟิลลิป (ประเทศไทย) เปิดเผยว่า หุ้น บริษัท คอมพาสส์ อีสต์ อินดัสตรี้ (ประเทศไทย) จำกัด (มหาชน) หรือ CEI, บริษัท ณุศาศิริ จำกัด (มหาชน) หรือ NUSA, ใบสำคัญแสดงสิทธิที่จะซื้อหุ้นสามัญ บริษัท ณุศาศิริ จำกัด (มหาชน) หรือ NUSA-W1, ใบสำคัญแสดงสิทธิที่จะซื้อหุ้นสามัญ บริษัท ณุศาศิริ จำกัด (มหาชน) หรือ NUSA-W2 และใบสำคัญแสดงสิทธิที่จะซื้อหุ้นสามัญ บริษัท สามารถคอร์ปอเรชั่น จำกัด (มหาชน) หรือ SAMART-W เป็นหลักทรัพย์เข้าข่าย Turnover List สัปดาห์สิ้นสุด 29 เมษายน 2558
ซึ่งมีโอกาสเข้าข่ายต้องใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มใช้วันที่ 6 พฤษภาคมนี้ โดยจะใช้ต่อเนื่อง 6 สัปดาห์ 